Renjis

Renjis adalah merupakan sebuah drama romantik komedi arahan Joeza Rashidi terbitan Asia Media Content yang disiarkan pada 2008. Dibintangi oleh pelakon Elyana, Syed Ali, Ashraf Sinclair, Ashraf Muslim, Liza Abdullah, Sherry Ibrahim dan ramai lagi. Mulai disiarkan pada 21 Mei 2008 sebanyak 13 episod bermula setiap hari Rabu pada jam 9 malam di saluran Astro Ria.

Sinopsis
Ia tentang Kirana yang cekap dan komited dalam menguruskan butik pengantin milik emaknya. Butik itu terletak di kawasan kelas rendah di bandaraya Kuala Lumpur. Ironi, dalam kesibukan menguruskan perkahwinan orang, Kirana sendiri masih membujang. Dia “fobia” untuk berkahwin akibat peristiwa hitam lima tahun lalu dimana Ari, bakal suami ‘menghilang’ dua hari sebelum pernikahannya! 

Ibunya, Seri berusaha mencari calon suami untuknya tetapi Kirana sentiasa menolak. Kemudian, Kirana bertemu dua lelaki hebat yang pastinya tidak akan dilepaskan oleh mana-mana wanita pun. Kedua-duanya mencintai Kirana. Seperti yang dijangka, Kirana menolak mereka. Penolakannya itu sebenarnya dibuat tanpa sedar. Dia kini hanyut dibayangi kenangan silam yang mengecewakan, memalukan dan menakutkan.
Justeru, drama ini berkisar tentang kehidupan Kirana bersama orang-orang yang ada sekelilingnya. Ia tentang hubungan Kirana dengan ibu yang sentiasa mendesaknya kahwin, perniagaan butik yang terancam akibat kehadiran sebuah projek mega, adik lelaki yang tidak bertanggungjawab dan cinta dua lelaki paling hebat pernah ditemuinya

Pelakon

Pelakon utama
 Elyana sebagai Kirana
 Syed Ali sebagai Rafiq
 Ashraf Sinclair sebagai Dean
 Ashraf Muslim sebagai Kelana
 Sherry Ibrahim sebagai Karmila 
 Liza Abdullah sebagai Seri

Penampilan khas
 Steve Yap sebagai Ari

Rujukan